wickkiey/tamil-wikipedia-chunked huggingface dataset:
# ரேபிட் பேருந்து

## பேருந்து சேவைகள்

- ரேபிட் கேஎல் (*Rapid KL*): கிள்ளான் பள்ளத்தாக்கில் பேருந்து சேவையை இயக்குவதற்கும்; 200-க்கும் மேற்பட்ட வழித் தடங்களைத் தனித்தனியாக இயக்குவதற்கும்; 1,000-க்கும் மேற்பட்ட குடியிருப்புப் பகுதிகளில் சேவை வழங்குவதற்கும்; விரைவு கே.எல் இரயில் மற்றும் சுரங்கப் பாதைக்கு பேருந்து சேவைகளை வழங்குவதற்கும் பொறுப்பு.  
- கோ கேஎல் நகர பேருந்து (*Go KL City Bus*), மலேசிய நிலப் பொதுப் போக்குவரத்து ஆணையத்தால் நிதியளிக்கப்பட்டு இலவச பேருந்து சேவையை வழங்குவதற்கு பொறுப்பு  
- ரேபிட் பினாங்கு (*Rapid Penang*): பினாங்கு தீவுக்கும் தீபகற்ப மலேசியாவின் பெருநிலத்திற்கும் இடையே பேருந்து சேவையை வழங்கும் பொறுப்பு; சுமார் 50 வழித்தடங்கள் உள்ளன.  
- ரேபிட் குவாந்தன் (*Rapid Kuantan*): 12 வழித்தடங்களுடன் பகாங்கின் குவாந்தான் மாநகரில் பேருந்து சேவைகளை வழங்கும் பொறுப்பு.  
- ரேபிட் கமுந்திங் (*Rapid Kamunting*): கமுந்திங் மற்றும் தைப்பிங் இடையே பேருந்து சேவைகளை வழங்கும் பொறுப்பு.  
- ரேபிட் மஞ்சோங் (*Rapid Manjung*): மஞ்சோங் பகுதியில் மார்ச் 2018-இல் செயல்படத் தொடங்கியது
# உம்ரெட் சட்டமன்றத் தொகுதி

**உம்ரெட் சட்டமன்றத் தொகுதி** (*Umred Assembly constituency*), நாக்பூர் மாவட்டத்தில் அமைந்துள்ள மகாராட்டிர சட்டசபையின் பன்னிரண்டு தொகுதிகளில் ஒன்றாகும்.  
இது நாக்பூர் மாவட்டத்தின் ராம்டேக் மக்களவைத் தொகுதியின் ஒரு பகுதியாகும்.
# உம்ரெட் சட்டமன்றத் தொகுதி

## சட்டமன்ற உறுப்பினர்கள்

| 1962 | சதாசிவ் தர்னேகர் | இந்திய தேசிய காங்கிரசு |  |
| --- | --- | --- | --- |
| 1967 | எசு. பி. தியோடேல் |  |  |
| 1972 | ஏ. எல். வாக்மரே |  |  |
| 1978 | புருசோத்தம் தகடே | இந்திய தேசிய காங்கிரசு (இ) |  |
| 1980 | பௌசாகேப் முலாக் |  |  |
| 1985 | சரவன் பரதே | இந்திய காங்கிரஸ் (சோசலிசுட்) |  |
| 1990 | இந்திய தேசிய காங்கிரஸ் |  |  |
| 1995 |  |  |  |
| 1999 | வசந்தராவ் இட்கெல்வார் | சுயேச்சை |  |
| 2004 | இராஜேந்திர முலாக் | இந்திய தேசிய காங்கிரசு |  |
| 2009 | சுதிர் பார்வே | பாரதிய ஜனதா கட்சி |  |
| 2014 |  |  |  |
| 2019 | இராஜு பர்வே | இந்திய தேசிய காங்கிரசு | } |
# உம்ரெட் சட்டமன்றத் தொகுதி

## மேலும் பார்க்கவும்

<small>ராஜு தேவ்நாத் பர்வே(எம்எல்ஏ)2019</small> .தேசிய காங்கிரஸ் கட்சி  
- உம்ரெட்
# கோ கேஎல் நகர பேருந்து

கோ கேஎல் சிட்டி பஸ் (GOKL CityBus போன்ற பாணி) என்பது மலேசியாவின் கோலாலம்பூர் நகர மையத்தில் இலவச பேருந்து சேவையாகும். முன்பு நிலப் பொதுப் போக்குவரத்து ஆணையத்தால் (SPAD) நிர்வகிக்கப்பட்டு வந்தது, இந்த சேவைகள் ஜனவரி 1, 2019க்குள் கோலாலம்பூர் நகர மண்டபத்தால் (DBKL) கையகப்படுத்தப்பட்டது.  
இந்த நெட்வொர்க்கில் உள்ள பெரும்பாலான பேருந்து நிறுத்தங்கள் சுற்றுலாத்தலங்கள், முக்கிய ஷாப்பிங் சென்டர்கள் மற்றும் கோமுட்டர், எல்ஆர்டி, மோனோரயில் மற்றும் ஈஆர்எல் போன்ற டிரான்சிட் நிலையங்களுக்கு அருகில் அமைந்துள்ளன.
# கோ கேஎல் நகர பேருந்து

## பேருந்து பாதை

அனைத்து பேருந்துகளும் GoKL வழித்தட வரைபடத்தின் அடிப்படையில் கடிகார சுற்று வட்ட பாதை வழியாக செல்கின்றன. இந்த வழித்தடங்கள் பயணிகளிடையே போட்டியைத் தவிர்ப்பதற்காக RapidKL பேருந்துகள் போன்ற பிற கட்டண பேருந்து வழித்தடங்களுக்கு இணையாக இல்லை.
# சுதிர் இலட்சுமணராவ் பர்வே

**சுதிர் இலட்சுமண்ராவ் பர்வே** (*Sudhir Laxmanrao Parwe*) என்பவர் மகாராட்டிர மாநிலத்தினைச் சேர்ந்த அரசியல்வாதி ஆவார். இவர் 13வது மகாராட்டிர சட்டப் பேரவையின் உறுப்பினர் ஆவார். இவர் உம்ரெட் சட்டமன்றத் தொகுதியினைப் பிரதிநிதித்துவப்படுத்தினார். இவர் பஞ்சாயத்து ராஜ் குழுவின் (மாநில அமைச்சர் அந்தஸ்து), மகாராஷ்டிரா சட்டமன்றத்தின் தலைவராக 2017 முதல் 2019 வரை இருந்தார். இவர் பாரதிய ஜனதா கட்சியைச் சேர்ந்தவர். பர்வே 2009-ல் வென்ற இடத்தைத் தக்க வைத்துக் கொண்டார். இவர் அப்போதும் பாரதிய ஜனதா கட்சியிலேயே பணியாற்றினார்.
# சுதிர் இலட்சுமணராவ் பர்வே

## சர்ச்சை

ஏப்ரல், 2015-ல்,ஆரம்ப பள்ளி ஆசிரியரை அறைந்ததற்காக பர்வேக்கு இரண்டு ஆண்டுகள் சிறைத்தண்டனை விதிக்கப்பட்டது. இந்த தண்டனையை எதிர்த்து மேல்முறையீடு செய்து பிணைப் பெற்றுள்ளார். பர்வே 2005-ல் கார்கோவ் ஜில்லா பரிஷத் தொகுதியின் உறுப்பினராக இருந்தார். அப்போது தலைமை ஆசிரியர் ஒருவர் பள்ளியின் பெண் ஊழியரிடம் தவறாக நடந்து கொண்டார். இதற்காக அத்தலைமையாசிரியரை அடித்த வழக்கில் இத்தண்டனை வழங்கப்பட்டது.
# பார்வதி மலை

**பார்வதி மலை** (*Parvati Hill*) இந்தியாவின் புனேவில் அமைந்துள்ள ஒரு சிறுகுன்று ஆகும். கடல் மட்டத்திற்கு மேல் உயரத்தில் அமைந்துள்ளது. மலையின் உச்சியில் ஒரு பார்வதி கோயில் உள்ளது. இக்கோயில் புனேவில் உள்ள மிக அழகிய இடங்களில் ஒன்றாகும். பேசுவா வம்சத்தின் ஆட்சியின் போது கட்டப்பட்ட இந்த கோவில் புனேவில் உள்ள பழமையான பாரம்பரிய கட்டிடமாக திகழ்கிறது. பார்வதி மலை என்பது பார்வையாளர்களுக்கு புனேவின் பரந்த காட்சியை வழங்கும் ஒரு கண்காணிப்பு இடமாகும். வெட்டல் மலையை அடுத்து புனேவின் இரண்டாவது உயரமான இடமாகக் கருதப்படுகிறது. மலையில் 108 படிகள் (இந்து மதத்தில் புனித எண் என்று கருதப்படுகிறது) கோயில் அமைந்துள்ள மலையின் உச்சிக்கு செல்கிறது. தவாரே என்ற கிராமத் தலைவருக்கு இம்மலை சொந்தமானதாகும். சிவன் கோயிலைக் கட்டுவதற்காக பேசுவா மலையை வாங்கினார். அதன்பிறகு, அங்கு இந்த கோவில் வளாகத்தைக் கட்டினார்.  
முக்கிய கோவில் தேவதேசுவரா கருங்கல்லால் ஆனது. இது 1749 ஆம் ஆண்டு பாலாசி பாசி ராவால் கட்டி முடிக்கப்பட்டது. 1760 ஆம் ஆண்டு கோயிலில் ஒரு தங்க சிகரம் சேர்க்கப்பட்டது. மற்ற கோவில்கள் விட்டல் மற்றும் ருக்மணி, விஷ்ணு மற்றும் கார்த்திகேயா ஆகியோருக்கு அர்ப்பணிக்கப்பட்டுள்ளன.
# பார்வதி மலை

## கோவில்கள்

பார்வதி மலையில் 5 கோவில்கள் உள்ளன:  
- தேவதேவேசுவரர் கோவில் ( சிவன் மற்றும் பார்வதி )
- கார்த்திகேயர் கோவில்
- விஷ்ணு கோவில்
- விட்டல் கோவில்
- இராமர் கோவில்  
சூரியன் (சூரியன்) மற்றும் பவானி மந்திர் கோவில்களுடன், கோவில்கள் காலை 5:00 மணிக்கு திறக்கப்பட்டு இரவு 10:00 மணிக்கு மூடப்படுகின்றன.
# பார்வதி மலை

## பிற கட்டமைப்புகள்

கோயிலைத் தவிர இங்கு பேசுவா அருங்காட்சியகம் உள்ளது. இந்த அருங்காட்சியகத்தில் ஆயுதங்கள், நாணயங்கள், பாத்திரங்கள், மரத்தாலான தளவாடங்கள், போக்குவரத்து முறைகள் (பல்லக்கு) மற்றும் பேசுவாக்களின் காலத்திலிருந்து பெறப்பட்ட பரிசுகள் போன்றவை உள்ளன.  
பாலாசி பாசி ராவ் தனது வாழ்க்கையின் கடைசி தருணத்தை கழித்த பகுதியும் இங்கு அமைந்துள்ளது.  
பார்வதி தண்ணீர் தொட்டி புனே நகரின் பாதி பகுதிக்கு தண்ணீர் வழங்குகிறது.  
மலையின் பாதி வழியில் தென்கிழக்கு பகுதியில் ஒரு பழைய புத்த குகை உள்ளது. முடிக்கப்படாவிட்டாலும், இது பாடலேசுவர் குகைகளுக்கு சமகாலம் என்று நம்பப்படுகிறது.
# கிடங்கு தெரு

**வெல்டு குவே** அல்லது **கிடங்கு தெரு** (ஆங்கிலம்: *Weld Quay*; மலாய்: *Pengkalan Weld* சீனம்; 海墘) என்பது மலேசியா, பினாங்கு ஜார்ஜ் டவுன் நகரின் கிழக்குக் கரையோரத்தில் அமைந்துள்ள ஒரு கடற்கரை சாலையாகும்.  
நியூசிலாந்தின் பிரதம மந்திரியின் (*Prime Minister of New Zealand*) பெயரால் பெயரிடப்பட்ட உலகெங்கிலும் உள்ள ஒரு சில இடங்களில் இதுவும் ஒன்றாகும். இந்தச் சாலை துன் டாக்டர் லிம் சோங் யூ விரைவுச்சாலை (*Tun Dr. Lim Chong Eu Expressway*), லைட் சாலை (*Light Street*) மற்றும் நகரின் மையத்தில் உள்ள கடற்கரை தெருவுடன் (*Beach Street*) இணைக்கிறது.
# கிடங்கு தெரு

## பொது

19-ஆம் நூற்றாண்டின் பிற்பகுதியில் ஜார்ஜ் டவுனில் ஒரு பெரிய நில மீட்பு திட்டத்தின் (*Land Reclamation Project*) ஒரு பகுதியாக கிடங்கு தெரு உருவாக்கப்பட்டது. அந்த நில மீட்பு திட்டத்தினால் கடற்கரையை மேலும் கிழக்கு நோக்கி தள்ளப்பட்டது.  
இப்போது நகரின் யுனெஸ்கோ உலக பாரம்பரிய தளத்தின் (*UNESCO World Heritage Site*) ஒரு பகுதியாக, சுவெட்டன்காம் பையர் (*Swettenham Pier*) மற்றும் ராஜா துன் ஊடா பெர்ரி முனையம் (*Raja Tun Uda Ferry Terminal*) போன்ற முக்கிய போக்குவரத்து மையங்கள் இன்றும் கிடங்கு தெருவில் அமைந்துள்ளன .
# கிடங்கு தெரு

## சொற்பிறப்பியல்

தமிழில், இந்த இடம் கிடங்கு தெரு (*Kitangu Street*) என்று அழைக்கப்படுகிறது. பிரித்தானிய காலத்தில் இது முக்கிய துறைமுகமாக இருந்ததால், இந்த இடத்தில் நிறைய கிடங்குகள் அமைந்து இருந்தன.  
1864-இல் நியூசிலாந்தின் பிரதமராக பொறுப்பு வகித்த பிரடெரிக் வெல்ட் (*Frederick Weld*) என்பவரின் நினைவாக வெல்ட் குவே (*Weld Quay*) எனப் பெயரிடப்பட்டது.
# கிடங்கு தெரு

## நினைவிடங்கள்

- சுவெட்டன்காம் பையர் (*Swettenham Pier*)
- ராஜா துன் ஊடா பெரி முனையம் (*Raja Tun Uda Ferry Terminal*)
- கூட்டமைப்பு மலாய் மாநில இரயில்வே கட்டிடம் (*Federated Malay States Railways Building*)
# மலேசிய இளைஞர் விளையாட்டுத்துறை அமைச்சு

**மலேசிய இளைஞர் விளையாட்டுத்துறை அமைச்சு** <small>அல்லது</small> **இளைஞர் மற்றும் விளையாட்டுத்துறை அமைச்சு (மலேசியா)** (மலாய்: *Kementerian Belia dan Sukan Malaysia* (**KBS**); ஆங்கிலம்: *Ministry of Youth and Sports Malaysia*) என்பது மலேசிய அரசாங்க அமைச்சுகளில் ஒன்றாகும். இந்த அமைச்சு இளைஞர்கள், விளையாட்டு, பொழுதுபோக்கு, ஓய்வு நடவடிக்கைகள், விளையாட்டு அரங்கங்கள், இளைஞர் மேம்பாடு மற்றும் இளைஞர் அமைப்புகளுக்குப் பொறுப்பாகும்.
# மலேசிய இளைஞர் விளையாட்டுத்துறை அமைச்சு

## வரலாறு

மலேசிய இளைஞர் விளையாட்டுத்துறை அமைச்சின் ஆரம்பக் கால உருவாக்கம் 1953-இல் மக்கள் நலன் திணைக் களத்தின் (*Department of Public Welfare*) கீழ் ஒரு கலாசாரப் பிரிவாகத் (*Culture Division*) தொடங்கியது. அந்த நேரத்தில், மலேசியாவின் இளைஞர் விவகாரங்கள்; மற்றும் அவர்கள் தொடர்பான அனைத்து விசயங்களைக் கையாளும் பொறுப்பு; அந்தக் கலாசாரப் பிரிவுக்கு வழங்கப்பட்டது.  
பின்னர் 1964-இல், அந்தக் கலாசாரப் பிரிவு தகவல் அமைச்சின் (*Ministry of Information*) கீழ் கொண்டு வரப்பட்டது. பின்னர் அந்தத் தகவல் அமைச்சின் கீழ் ஓர் இளைஞர் பிரிவு; மற்றும் ஒரு விளையாட்டு பிரிவும் (*Sports Division*) உருவாக்கப்பட்டது.
# மலேசிய இளைஞர் விளையாட்டுத்துறை அமைச்சு

## வரலாறு

### கலாசாரம், இளைஞர் மற்றும் விளையாட்டுத்துறை அமைச்சு

மலேசிய இளைஞர் விளையாட்டுத்துறை அமைச்சு; 15 மே 1964-இல் தேசிய இளைஞர் தினக் கொண்டாட்ட நிகழ்ச்சியில் (*National Youth Day*) அறிமுகமானது. 1972-இல், மலேசிய இளைஞர் விளையாட்டுத்துறை அமைச்சில், கலாசாரப் பிரிவு எனும் ஒரு பிரிவும் இணைக்கப்பட்டது.  
அதனால் மலேசிய இளைஞர் விளையாட்டுத்துறை அமைச்சு (*Ministry of Youth and Sports*); கலாசாரம், இளைஞர் மற்றும் விளையாட்டுத்துறை அமைச்சு (*Ministry of Culture, Youth and Sports*) எனப் பெயர் மாற்றம் கண்டது. 1987-ஆம் ஆண்டு வரை அந்தப் பெயர் மாற்றம் நீடித்தது.  
அதன் பின்னர் கலாசாரப் பிரிவு; வேறு ஓர் அமைச்சான கலாசாரம், கலை மற்றும் சுற்றுலா அமைச்சின் (*Ministry of Culture, Arts and Tourism*) கீழ் கொண்டு வரப்பட்டது. அப்போது இருந்து (1987), மலேசிய இளைஞர் விளையாட்டுத்துறை அமைச்சு அதன் அசல் பெயருக்கு மாற்றப்பட்டது. இன்று வரை அப்படியே அழைக்கப் படுகிறது.
# மலேசிய இளைஞர் விளையாட்டுத்துறை அமைச்சு

## அமைப்பு

- இளைஞர் மற்றும் விளையாட்டுத்துறை அமைச்சர்
- இளைஞர் மற்றும் விளையாட்டுத்துறை துணை அமைச்சர்
- பொதுச் செயலாளர்
- பொதுச் செயலாளரின் அதிகாரத்தின் கீழ்
- தேசிய இளைஞர் மற்றும் விளையாட்டு துறை
- ராக்கான் மூடா (Rakan Muda) அபிவிருத்தி பிரிவு
- இளைஞர் மேம்பாட்டு பிரிவு
- விளையாட்டு மேம்பாட்டு பிரிவு
- மாநில இளைஞர் மற்றும் விளையாட்டுத் துறைகள்
- விளையாட்டு ஆணையர் அலுவலகம்
- சட்ட ஆலோசகர் அலுவலகம்
- உள் தணிக்கை பிரிவு
- இளைஞர் அலுவலகப் பதிவாளர்
- மேலாண்மை தொடர்புக் குழு
- ஒருமைப்பாடு அலகு
- கடல் விளையாட்டுச் செயலகம்
- 2050 தேசிய உருமாற்றச் செயலகம்
- ஊக்கமருந்து எதிர்ப்பு (Anti-Doping) பிரிவு
- தேசிய விளையாட்டு கவுன்சில்
- மலேசியா அரங்கம் நிறுவனம்
- தேசிய விளையாட்டுப் கழகம்
- இளைஞர் ஆராய்ச்சி நிறுவனம் மலேசியா
- துணைப் பொதுச் செயலாளர் (மேலாண்மை)
- மனித வள மேலாண்மை பிரிவு
- தகவல் மேலாண்மை பிரிவு
- மேலாண்மை சேவைகள் பிரிவு
- நிதி பிரிவு
- அபிவிருத்தி பிரிவு
- கணக்குப் பிரிவு
- துணைப் பொதுச் செயலாளர் (Strategic)
- கொள்கை மற்றும் திட்டமிடல் பிரிவு
- அனைத்துலக உறவுகள் பிரிவு
- இளைஞர் திறன் மேம்பாட்டுப் பிரிவு
- IKTBN/IKBN
# டவுனிங் சாலை, ஜார்ஜ் டவுன்

**டவுனிங் சாலை** (ஆங்கிலம்: *Downing Street*; மலாய்: *Lebuh Downing* சீனம்; 唐宁街) என்பது மலேசியா, பினாங்கு ஜார்ஜ் டவுன் நகரில் உள்ள ஒரு சிறிய தெரு ஆகும்.  
ஐக்கிய இராச்சியத்தின் பிரதமரின் அதிகாரப்பூர்வ இல்லம் அமைந்துள்ள இலண்டனின் புகழ்பெற்ற டவுனிங் சாலைப் பெயருடன் (*London's Downing Street*); பினாங்கு டவுனிங் சாலையும் பெயரைப் பகிர்ந்து கொள்கிறது. உலகளாவிய நிலையில் டவுனிங் சாலைப் பெயரைப் பகிர்ந்து கொள்ளும் சில இடங்களில் பினாங்கு, டவுனிங் சாலையும் ஒன்றாகும்.  
19-ஆம் நூற்றாண்டின் பிற்பகுதியில் இந்தச் சாலை உருவாக்கப்பட்டது. நீரிணை குடியேற்றங்கள் அரசாங்கம் டவுனிங் சாலையில் ஒரு நிர்வாக வளாகத்தைக் கட்டியது. இவ்வாறு, இலண்டனில் உள்ளது போல், ஜார்ஜ் டவுனில் உள்ள டவுனிங் தெரு ஒரு காலத்தில் பினாங்கு அரசாங்கத்தின் நிர்வாக மையமாக இருந்தது..
# டவுனிங் சாலை, ஜார்ஜ் டவுன்

## வரலாறு

இந்த டவுனிங் சாலைப் பகுதி 1880-களில் ஒரு பெரிய நில மீட்பு திட்டத்தின் மூலமாக உருவாக்கப்பட்டது;.ஜார்ஜ் டவுனின் குடிமைப் பகுதியின் ஒரு பகுதியாகக் கருதப்பட்டது. அரசாங்க அலுவலகங்களைத் தவிர, பிரித்தானிய அதிகாரிகள் டவுனிங் தெருவில் கல்வித் துறை, கருவூல அலுவலகம் மற்றும் இந்திய குடிவரவுக் கிடங்கு போன்ற நிர்வாகக் கட்டிடங்களையும் கட்டினார்கள்.  
நிர்வாக செயல்பாடுகளின் காரணமாக், டவுனிங் தெரு, பினாங்கின் நீரிணை குடியேற்றத்தின் (*Straits Settlements*) நிர்வாக மையமாக மாற்றியது.
# டவுனிங் சாலை, ஜார்ஜ் டவுன்

## வரலாறு

### பினாங்கின் நிர்வாக இதயம்

இருப்பினும், இந்தக் காலனித்துவ கட்டிடக் கலையின் பெரும்பகுதி இரண்டாம் உலகப் போரின் போது அழிக்கப்பட்டது. சப்பானிய மற்றும் நேச நாட்டு குண்டுவீச்சு விமானங்கள் (*Japanese and Allied Bombers*) இந்த குறிப்பிட்ட இடத்தை பினாங்கின் நிர்வாக இதயம் (*Penang's Administrative Heart*) என்ற முக்கியத்துவத்தின் காரணமாக மீண்டும் மீண்டும் தாக்கின.  
இதனால் அரசாங்க அலுவலகங்கள் கிட்டத்தட்ட மொத்தமாக அழிக்கப்பட்டன. இன்று வரை அரசு அலுவலகங்களில் ஒரு பகுதி மட்டுமே உள்ளது. முந்தைய பிரித்தானிய அரசாங்க அலுவலகங்கள் இருந்த இடத்தில், இப்போது பினாங்கு இசுலாமிய மன்ற அலுவலகங்கள் (*Penang Islamic Council Offices*) மட்டுமே உள்ளன.
# ஆர்எச்பி வங்கி

| num_employees = 14,000 (2022)
| industry = நிதி சேவைகள்
| products = சில்லறை வங்கி
கார்ப்பரேட் வங்கி
முதலீட்டு வங்கி
இசுலாமிய வங்கி
சொத்து மேலாண்மை
காப்பீடு & தக்காபுல்
| assets = RM 271.149 பில்லியன் (31 December 2020)
| operating_income = RM 3.798 பில்லியன் (31 December 2020).
# ஆர்எச்பி வங்கி

## பொது

ஜெமிந்தா நகரில் உள்ள ஆர்எச்பி வங்கி]]  
மலேசியாவில், இசுலாமிய வங்கிச் சேவைகளை வழங்கி வரும் சில வங்கிகளில் ஆர்எச்பி வங்கியும் ஒன்றாகும். அதன் துணை நிறுவனமான ஆர்எச்பி இசுலாமிய வங்கி (*RHB Islamic Bank Berhad*) மூலமாக அந்தச் சேவைகளை வழங்கி வருகிறது.  
ஆர்எச்பி வங்கி மலேசியப் பங்குச் சந்தையில் (*Bursa Malaysia*) பட்டியலிடப்பட்டு உள்ளது. 2022 ஆகத்து மாத நிலவரப்படி RM 24.77 பில்லியன் மூலதனத்தைக் கொண்டுள்ளது.
# ஆர்எச்பி வங்கி

## வரலாறு

ஆர்எச்பி வங்கி என்பது ஆர்எச்பி கெப்பிட்டல் (*RHB Capital*) நிறுவனத்தின் துணை நிறுவனமாகும். ஆர்எச்பி வங்கி மூன்று வங்கிகளின் இணைப்புகளில் உருவானது.  
- 1997 - **குவாங் யிக் வங்கி** (*Kwong Yik Bank Berhad*)
- 1999 - **சைம் வங்கி** (*Sime Bank Berhad*)
- 2003 - **உத்தாமா வங்கி** - (*Bank Utama Malaysia*)
# ஆர்எச்பி வங்கி

## வரலாறு

### மூன்று வங்கிகளின் இணைப்புகள் வரலாறு

- குவாங் யிக் வங்கி (*Kwong Yik Bank*) 1913-இல் கோலாலம்பூரில் நிறுவப்பட்டது. இது மலாயாவின் முதல் உள்ளூர் வங்கியாகும். வங்கியின் இணை நிறுவனர்களில் சான் விங், சியோங் யோக் சோய், லோக் யூ ஆகியோர் அடங்குவர்.  
- 1997-இல், குவாங் யிக் வங்கி; டிசிபி வங்கியுடன் (*DCB Bank*) இணைக்கப்பட்டது. அந்த நேரத்தில் நாட்டின் மிகப்பெரிய வங்கி இணைப்பாக அது அமைந்தது.  
- யுனைடெட் மலாயன் கார்ப்பரேசன் வங்கி ("United Malayan Banking Corporation") 1959-இல் நிறுவப்பட்டது. மலாயாவில் முதல் வணிக வங்கியாக மாறியது. இது அதிகாரப் பூர்வமாக 1960-இல் திறக்கப்பட்டது.  
- 1996-இல், யுனைடெட் மலாயன் கார்ப்பரேசன் வங்கி; சைம் டார்பி வங்கியின் (*Sime Darby Bank*) ஒரு பகுதியாக மாறியது. சிம் பெர்காட் வங்கி (*Sime Bank Berhad*) என மறுபெயரிடப்பட்டது. 1999-இல், சிம் பெர்காட் வங்கி; ஆர்எச்பி வங்கியுடன் இணைக்கப்பட்டது.  
- பேங்க் உத்தாமா (*Bank Utama*) 1976-இல் உருவாக்கப்பட்டது. 1998-இல் பேங்க் உத்தாமா; கெவாங்கான் உத்தாமா பெர்காட் வங்கியுடன் (*Kewangan Utama Berhad*) இணைக்கப்பட்டது. 2003-இல், ஆர்எச்பி வங்கி; பேங்க் உத்தாமா வங்கியுடன் இணைக்கப்பட்டது.
# சிஐஎம்பி வங்கி

| num_employees = 38,000
| industry = நிதி சேவைகள்
| products = சில்லறை வங்கி
கார்ப்பரேட் வங்கி
முதலீட்டு வங்கி
இசுலாமிய வங்கி
சொத்து மேலாண்மை
காப்பீடு & தக்காபுல்
| assets = RM 602.354 பில்லியன் (31 December 2020)
| operating_income = RM 8.212 பில்லியன் (31 December 2020).  
உலகளாவிய நிலையில் 1,080 கிளைகளுடன் பரந்த நிலையில் ஒரு வலையமைப்பைக் கொண்டுள்ளது. நுகர்வோர் வங்கி (*Consumer Banking*), மொத்த வங்கியியல் (*Wholesale Banking*), முதலீட்டு வங்கி (*Investment Banking*); மற்றும் கார்ப்பரேட் வங்கி (*Corporate Banking*), மூலோபாய முதலீடுகள் (*Group Strategy & Strategic Investments*) போன்றவை சிஐஎம்பி குழுமத்தின் (*CIMB Group*) வணிக நடவடிக்கைகள் ஆகும்.
# சிஐஎம்பி வங்கி

## பொது

இதன் முக்கியச் சந்தைகள் மலேசியா, இந்தோனேசியா, சிங்கப்பூர் மற்றும் தாய்லாந்து ஆகிய நாடுகளில் உள்ளன. ம்ச்லேசியாவில் அதிகமான கிளைகளைக் கொன்டுள்ளது.  
சிஐஎம்பி குழுமம் 18 நாடுகளில் செயல்படுகிறது. சுமார் 33,000 பணியாளர்கள் உள்ளனர். இதில் ஆசியான் மற்றும் முக்கிய உலகளாவிய நிதி மையங்கள் மற்றும் குறிப்பிடத்தக்க வணிக மற்றும் முதலீட்டு பரிவர்த்தனைகளைக் கொண்ட நாடுகளை அதன் வாடிக்கையாளர்களாக உள்ளன.
# சிஐஎம்பி வங்கி

## பெயர்

**சிஐஎம்பி** (**CIMB**) எனும் சுருக்கப் பெயரின் விரிவாக்கம்:
- **C**ommerce
- **I**nternational
- **M**erchant
- **B**ankers.
# சிஐஎம்பி வங்கி

## வரலாறு

பல பத்தாண்டுகளாக இயங்கி வந்த பல்வேறு வங்கிகளை ஒன்றிணைத்தன் மூலமாக சிஐஎம்பி வங்கி உருவாக்கப்பட்டது. ஒன்றிணைக்கப்பட்ட வங்கிகள்:  
- **பியான் சியாங் வங்கி** (*Bian Chiang Bank*): 1924-இல் வீ கெங் சியாங் (*Wee Kheng Chiang*) என்பவரால் சரவாக் கூச்சிங் நகரில் நிறுவப்பட்டது. 1979-இல் பேங்க் ஆப் காமர்சு பெர்காட் (*Bank of Commerce Berhad*) என மறுபெயரிடப்பட்டது. 1982-இல் RM 367 மில்லியன் கொண்டிருந்தது.  
- **பான் கின் லீ வங்கி** (*Ban Hin Lee Bank*): 1935-இல் பினாங்கு நகரில் இப் சோர் ஈ (*Yeap Chor Ee*) என்பவரால் நிறுவப்பட்டது.  
- **லிப்போ வங்கி** (*Bank Lippo*): 1948-இல் நிறுவப்பட்டது. அப்போதைய அதன் தலைமையகம் தாங்கராங், இந்தோனேசியா.  
- **நியாகா வங்கி** (*Bank Niaga*): 1955-இல் தேசிய தனியார் வங்கியாக நிறுவப்பட்டது.  
- **சவுதர்ன் பெர்காட் வங்கி** (*Southern Bank Berhad*): 1965-இல் பினாங்கு மற்றும் கோலாலம்பூரில் நிறுவப்பட்டது.  
- **பூமிபுத்ரா மலேசியா பெர்காட் வங்கி** (*Bank Bumiputra Malaysia Berhad*): 1965 இல் நிறுவப்பட்டது.  
- **யுனைடெட் ஏசியன் பெர்காட் வங்கி** (*United Asian Bank Berhad*), 1972-இல் கோலாலம்பூரில் நிறுவப்பட்டது. இந்த வங்கி மூன்று இந்திய வங்கிகளின் இணைப்பால் உருவாக்கப்பட்டது.  
&nbsp;&nbsp;&nbsp;&nbsp;&nbsp;1. **இந்தியன் ஓவர்சீஸ் வங்கி** (*Indian Overseas Bank*)  
&nbsp;&nbsp;&nbsp;&nbsp;&nbsp;2. **இந்தியன் வங்கி** (*Indian Bank*)  
&nbsp;&nbsp;&nbsp;&nbsp;&nbsp;3. **யூகோ வங்கி** (*United Commercial Bank*)  
இந்த மூன்று வங்கிகள் உட்பட இந்தியாவின் மிகப்பெரிய வங்கிகளை இந்திய அரசு தேசியமயமாக்கியது. வெளிநாட்டு அரசாங்கங்களுக்குச் சொந்தமான வங்கிகளின் கிளைகள் மலேசியாவில் செயல்படுவதை மலேசியச் சட்டம் தடை செய்கிறது. அதனால் அந்த மூன்று இந்திய வங்கிகளும் 1991-ஆம் ஆண்டில் சிஐஎம்பி குழுமத்தில் சேர்க்கப்பட்டன.  
- **பெர்தானியான் பேரிங் சன்வா மல்டிநேசனல் பெர்காட் வங்கி** (*Pertanian Baring Sanwa Multinational Berhad*); எனும் வங்கியுடன்; பெர்தானியான் வங்கி (*Agrobank Malaysia*), பாரிங்சு வங்கி (*Barings Bank*), சன்வா வங்கி (*Sanwa Bank of Japan*) ஆகிய மூன்று வங்கிகளும் 1974-இல் இணைக்கப்பட்டன.  
மேலே காணும் அத்தனை வங்கிகளும் 1986-ஆம் ஆண்டில் ஒன்றிணைக்கப்பட்டன; *சிஐஎம்பி வங்கி* (*Commerce International Merchant Bankers Berhad*) (**CIMB**) என மறுபெயரிடப்பட்டது.
# ஸ்டாண்டர்ட் சார்ட்டர்டு

ஸ்டாண்டர்ட் சார்ட்டர்ட் என்பது நுகர்வோர், பெருநிறுவன மற்றும் நிறுவன வங்கி மற்றும் கருவூல சேவைகளில் செயல்படும் ஒரு பன்னாட்டு வங்கியாகும். யுனைடெட் கிங்டமில் தலைமையகம் இருந்தாலும், இது இங்கிலாந்தில் சில்லறை வங்கியை நடத்துவதில்லை, மேலும் அதன் லாபத்தில் 90% ஆசியா, ஆப்பிரிக்கா மற்றும் மத்திய கிழக்கு நாடுகளில் இருந்து வருகிறது.  
ஸ்டாண்டர்ட் சார்ட்டர்டு லண்டன் பங்குச் சந்தையில் முதன்மைப் பட்டியலைக் கொண்டுள்ளது மற்றும் இது FTSE 100 குறியீட்டின் ஒரு அங்கமாகும். இது ஹாங்காங் பங்குச் சந்தை, இந்தியாவின் தேசிய பங்குச் சந்தை மற்றும் OTC சந்தைகள் குழு பிங்க் ஆகியவற்றில் இரண்டாம் நிலை பட்டியல்களைக் கொண்டுள்ளது. இதன் மிகப்பெரிய பங்குதாரர் சிங்கப்பூர் அரசுக்கு சொந்தமான டெமாசெக் ஹோல்டிங்ஸ் ஆகும்.  
ஸ்டாண்டர்ட் சார்ட்டர்டின் குழுமத் தலைவர் ஜோஸ் வினால்ஸ் ஆவார். பில் விண்டர்ஸ் குழுமத்தின் தற்போதைய தலைமை நிர்வாகி ஆவார்.
# ஸ்டாண்டர்ட் சார்ட்டர்டு

## பெயர் சொற்பிறப்பியல்

ஸ்டாண்டர்ட் சார்ட்டர்டு என்ற பெயர் 1969 இல் இணைக்கப்பட்ட இரண்டு வங்கிகளின் பெயர்களிலிருந்து வந்தது: இந்தியா, ஆஸ்திரேலியா மற்றும் சீனாவின் பட்டய வங்கி மற்றும் பிரித்தானிய தென்னாப்பிரிக்காவின் ஸ்டாண்டர்ட் வங்கி
# இராப் மைல்சு

**இராப் மைல்சு** (பிறப்பு: சூலை 23, 1957) என்பவர் மைக்ரோசாப்டின் மிகப் பெறுமதிவாய்ந்த வல்லுனர்களில் ஒருவர் ஆவார். இவர் ஹல் பல்கலைக்கழகத்தில் நிரல் மொழி (சி சாப்) மற்றும் மென்பொருட் பொறியியலில் விரிவுரையாளராகவும் இருந்துள்ளார்.  
இராப் சி சாப், எக்ஸ்என்ஏ, விண்டோசு செல்லிடைத் தொலைப்பேசி மேம்பாடு மற்றும் உட்பதித்த மேம்பாடு குறித்து நெட் மைக்ரோ கட்டமைப்பு பயன்படுத்தி உலகளவில் பல்வேறு உரைகளை வழங்கியுள்ளார் இராப் எக்சு என் ஏ புத்தகம் ஒன்றை எழுதியுள்ளார். மேலும் டொனால்ட் தாம்சனுடன் நெட் மைக்ரோ ப்ரேம்வொர்க் என்னும் புத்தகத்தினையும் எழுதியுள்ளார்.  
இராப் பலமுறை வருடாந்திர மைக்ரோசாப்ட் *இமேஜின் கோப்பை*யின் நடுவர் குழுவில் உறுப்பினராக இருந்துள்ளார். 2009-ல், இராப் மென்பொருள் வடிவமைப்பு போட்டியின் "தலைவராக" தேர்ந்தெடுக்கப்பட்டார்.  
இராப் தற்போது தி சி4டிஐ பீட்டாவில் ஹல் எண்ணிம குழுமத்தின் ஒரு பகுதியாக மாதாந்திர அர்டுயினோ வன்பொருள் குழுமத்தை நடத்துகிறார்.
# இராப் மைல்சு

## நூல் பட்டியல்

- *Microsoft XNA Game Studio 2.0: Learn Programming Now!*, Rob Miles. Microsoft Press, 2008
- *Microsoft XNA Game Studio 3.0: Learn Programming Now!*, Rob Miles. Microsoft Press, 2009
- *Embedded Programming with the Microsoft .NET Micro Framework*, Donald Thompson, Rob Miles. Microsoft Press, 2007
- *More Microsoft XNA Game Studio 3.0: Create Great Games: Learn Programming Now!*, Rob Miles. Microsoft Press, 2009
- *Learn C# Now Toolkit*, John Sharp, Rob Miles (Author). Microsoft Press, 2008
- *Introduction to Programming Through Game Development Using Microsoft XNA Game Studio*, Rob Miles. Microsoft Press, 2009
- *Uml & Java for Software Development*, Rob Miles. John Wiley & Sons, 2001
# பீட்டர் ஏ. இசுடாட்

**பீட்டர் ஏ. இசுடாட்** (*Peter A. Stott*) என்பவர் காலநிலை அறிவியல் அறிஞர் ஆவார். இவர் ஐக்கிய இராச்சியத்தின், எக்சிடெரில் உள்ள வானிலை அலுவலகத்தில் காலநிலை கணிப்பு மற்றும் ஆராய்ச்சிக்கான ஆட்லி மையத்தின் காலநிலை கண்காணிப்பு மற்றும் பண்புக்கூறு குழுவை வழிநடத்துபவர் ஆவார். இவர் காலநிலை மாற்றத்திற்கான மானுடவியல் மற்றும் இயற்கை காரணங்களில் நிபுணத்துவம் பெற்றவர்.  
இவர் 2007-ல் வெளியிடப்பட்ட ஏஆர்4க்காக, காலநிலை மாற்றம் தொடர்பான செயற்குழு I அறிக்கையின் அத்தியாயம் 9 இன் அரசுகளுக்கிடையேயான குழுவின் முதன்மை ஆசிரியராக இருந்தார், மேலும் காலநிலை ஆய்விதழாலன் *ஜர்னல் ஆப் கிளைமேட்டின்* தொகுப்பாசிரியராகவும் உள்ளார்.  
இசுடாட் துர்காம் பல்கலைக்கழகத்தில் கணிதத்தில் இளங்கலைப் பட்டம் பெற்றுள்ளார். கேம்பிரிச்சுப் பல்கலைக்கழகத்தில் கணித டிரிபோசின் மூன்றாம் பகுதியினை முடித்துள்ளார். செர்னோபில் பேரழிவின் சுற்றுச்சூழல் விளைவுகளின் வளிமண்டல மாதிர்க் கணிப்பு பணிக்காக லண்டன் இம்பீரியல் கல்லூரியில் முனைவர் பட்டம் பெற்றார். முனைவர் பட்ட ஆராய்ச்சிக்குப் பிறகு இவர் எடின்பரோ பல்கலைக்கழகத்தில் ஓசோன் அடுக்கு சிதைவு குறித்து முதுநிலை ஆராய்ச்சியை மேற்கொண்டார்.  
2021ஆம் ஆண்டில், இவர் "*ஹாட் ஏர்: த இன்சைட் ஸ்டோரி ஆப் தி பேட்டில் அகென்ஸ்ட் க்ளைமேட் சேஞ்ச் டினைல்*" என்ற புத்தகத்தை வெளியிட்டார், இது காலநிலை நெருக்கடியின் இருப்பை மறுக்க அல்லது குறைத்து மதிப்பிடுவதற்கான பல தசாப்தங்களாக நீடித்த போராட்டத்தின் முழுமையான ஆய்வாகும். இவர் 2022 ஆர் எச்ய் எல் கிறிசுடோபர் பிளாண்ட் புத்தக பரிசுக்குத் தேர்ந்தெடுக்கப்பட்டார்.
# முனைவர் பட்ட மேலாய்வாளர்

**முனைவர் பட்ட மேலாய்வாளர்** (*Postdoctoral researcher*) என்பவர் ஒருவர், தனது முனைவர் படிப்புகளை முடித்த பிறகு (பொதுவாக பிஎச்டி) தொழில் ரீதியாக ஆராய்ச்சி மேற்கொள்பவர் ஆவார். ஒரு முனைவர் பட்ட மேலாய்வாளரின் இறுதி இலக்கு, கல்வி, ஆராய்ச்சி அல்லது வேறு எந்தத் துறையிலும் ஒரு தொழிலைத் தொடர சிறந்த திறன்களைப் பெறக் கூடுதல் ஆராய்ச்சி, பயிற்சி அல்லது கற்பித்தலைத் தொடருவதாகும். இது ஒரு தற்காலிகப் பணியாகவோ அல்லது கல்வி நிலையங்களில் நியமனம் ஒன்றைப் பெறும் வரையிலானக் காலப் பணியாகவும் உள்ளது. சிறப்புப் பாடத்தில் நிபுணத்துவத்தை மேலும் அதிகரிக்கவும் சிலர் இப்பணியினை மேற்கொள்கிறார்கள். ஆராய்ச்சி குழுவை ஒருங்கிணைத்தல் மற்றும் புதிய திறன்கள் மற்றும் ஆராய்ச்சி முறைகளைப் பெறுதல் ஆகியவையும் இவர்களது நோக்கங்களில் அடங்கும். ஆய்வு நிறுவனத்தின் அறிவார்ந்த பணியை முன்னேற்றும் போது முனைவர் பட்ட மேலாய்வு பெரும்பாலும் இன்றியமையாததாகக் கருதப்படுகிறது. இவர்கள் சக மதிப்பாய்வு செய்யப்பட்ட ஆய்விதழ்கள் அல்லது ஆராய்ச்சி கருத்தரங்கம் மற்றும் மாநாடுகளில் தொடர்புடைய ஆய்வுமுடிவுகளை வெளியிடுவார்கள். சில நாடுகளில், முனைவர் பட்ட மேலாய்வு மேலும் முறையான தகுதிகள் அல்லது சான்றிதழ் பெற வழிவகுக்கின்றன. பிற நாடுகளில் இந்த வழக்கம் இல்லை.
# முனைவர் பட்ட மேலாய்வாளர்

## பணிப் பாதுகாப்பு

முனைவர் பட்ட மேலாய்வு ஆராய்ச்சியாளர்களின் பணியின் தன்மை காரணமாகவும், பல துறைகளில் முனைவர் பட்டம் பெறும் மாணவர்களின் எண்ணிக்கை அதிகமாக உள்ளதாலும் சில ஆய்வாளர்கள் நிச்சயமற்ற எதிர்காலத்தினை எதிர்கொள்கிறார்கள். பெரும் பகுதியினர் பதவிக்காலம் முழுவதையோ அல்லது தேர்ந்தெடுத்த ஆராய்ச்சித் துறையில் விரும்பத்தக்க ஆசிரியர் பதவியினைப் பெறுவதில்லை. எவ்வாறாயினும், 2022ஆம் ஆண்டு நிலவரப்படி, கோவிட் பெருந்தொற்றுக்கு விடையறுக்கும் வகையில் தொழிலாளர் சந்தையில் பரந்த மாற்றங்கள், விண்ணப்பதாரர்கள் பற்றாக்குறையால் குறைந்தது சில துறைகளில் முனைவர் பட்ட மேலாய்வு இடங்கள் நிரப்பப்படாமல் உள்ளன.  
பெரும்பாலான இந்தியாவின் முதன்மையான பொறியியல், அறிவியல் மற்றும் மேலாண்மை நிறுவனங்கள் (இந்திய அறிவியல் நிறுவனம், இந்தியத் தொழில்நுட்பக் கழகங்கள், இந்திய அறிவியல் கல்வி மற்றும் ஆராய்ச்சி நிறுவனங்கள், இந்திய மேலாண்மை நிறுவனங்கள் மற்றும் அனைத்திந்திய மருத்துவ அறிவியல் கழகங்கள் முனைவர் பட்ட மேலாய்வு பதவிகளைக் கொண்டுள்ளன. இவர்களுக்கான ஆய்வு நிதியுதவி பொதுவாக மாதத்திற்கு 40,000 முதல் 70,000 இந்திய ரூபாயில் வழங்கப்படுகிறது. இந்தியச் சமூக அறிவியல் ஆராய்ச்சி கழகம் முனைவர் பட்டம் மேலாய்விற்கு ஆய்வு நிதியினை வழங்குகிறது.
# ஜபில்

**ஜபில்** ஒரு அமெரிக்க உலகளாவிய உற்பத்தி சேவை நிறுவனம். புளோரிடாவின் செயின்ட் பீட்டர்ஸ்பர்க்கின் கேட்வே பகுதியில் தலைமையகம் உள்ளது, இது தம்பா விரிகுடா பகுதியில் உள்ள மிகப்பெரிய நிறுவனங்களில் ஒன்றாகும்.. ஜபில் 30 நாடுகளில் சுமார் 100 ஆலைகளையும், உலகளவில் 260,000 பணியாளர்களையும் கொண்டுள்ளது.
# எடுவார்டு காய்னெசு

**எட்வார்டு காய்னெசு அல்லது கைன்சு** *(Edward Haynes* or *Haines)* (அண். 1683– அண். 1708) இங்கிலாந்து அரசு வானியலாளர் ஆவார். இவர் அரசக் கழக வானியலாளரும் ஆவார்]].  
இவர்1682 பிப்ரவரி, 11 இல் இலண்டன் பேசிங் சந்தில் இருந்து நிலா ஒளிமறைப்பை நோக்கினார். அதே நேரத்தில் அந்நிகழ்ச்சியை எட்மாண்டு ஆல்லே, ஜான் பிளேம்சுடீடு ஆகியவரும் கிரீன்விச்சில் இருந்து நோக்கியுள்ளனர். கைன்சு அரசக் கழக ஆய்வுறுப்பினராக 1683 மே, 2இல் தேர்ந்தெடுக்கப்பட்டார். இதற்கு எட்மண்டு ஆல்லே, ஜான் பிலேம்சுடீடு ஆகிய இருவரும் பரிந்துரைத்தனர்.  
இறை நம்பிக்கையற்ற கைன்சு இளவல் எடுமண்டு காலமி மடத்தில் இருந்தார். காலமி அப்போது கெர்ட்டுபோர்டுசயரில் இருந்த தாத்தெரிட்ஜில் இறந்தார். பிறகு தாத்தெரிட்ஜின் இலண்டனுக்கு மேற்கே உள்ள தொலைவு நோக்கிடுவழி கணக்கிடப்பட்டது தொலைவு.
# மூன்றாம் அந்தியோகஸ்

வரைபடம், ஆண்டு கிமு 222]]
வின் வரைபடம், ஆண்டு கிமு 187]]  
**பேரரசர் மூன்றாம் அந்தியோகஸ்** (**Antiochus III the Great**) (கிமு 2413 சூலை 187) கிரேக்க எலனியக் காலத்திய 6வது செலூக்கியப் பேரரசர் ஆவார். இவர் கிமு 222 முதல் கிமு 187 வரை செலூக்கியப் பேரரசை 36 ஆண்டுகள் ஆட்சி செய்தார். இவர் சூசா நகரத்தை தலைநகரானக் கொண்டு தற்கால சிரியா, இஸ்ரேல், பாலஸ்தீனம், ஜோர்டான்,லெபனான், இராக், ஈரான் உள்ளிட்ட மெசொப்பொத்தேமியாவை ஆட்சி செய்தார். இவரது மகள் முதலாம் கிளியோபாட்ரா எகிப்தின் தாலமி வம்ச பார்வோன் ஐந்தாம் தாலமியை மணந்தவர். இவரது ஆட்சியின் இறுதியில் கிமு 190-189ல் உரோமானியர்களுடன் நடைபெற்ற மாக்னீசியா போரில் மூன்றாம் ஆந்தியோகஸ் படைகள் தோற்றது.
# மூன்றாம் அந்தியோகஸ்

## இதனையும் காண்க

- எலனியக் காலம்
- செலூக்கஸ் நிக்காத்தர்
- செலூக்கியப் பேரரசு
- மூன்றாம் கிளியோபாட்ரா
# முதன்மை ஆய்வாளர்

**முதன்மை ஆய்வாளர்** (*Principal investigator*) என்பது பல நாடுகளில் சுயாதீனமான ஆய்வு நிதி வைத்திருப்பவர் மற்றும் ஆய்வு நிதிக்காக ஆய்வுத் திட்டத்திற்கான முன்னணி ஆராய்ச்சியாளரைக் குறிக்கிறது. பொதுவாக ஆய்வக ஆய்வு அல்லது மருத்துவ சோதனை போன்ற அறிவியல் ஆய்வுகளில் இத்தகை பதவி பயன்படுத்தப்படுகிறது. இந்த சொற்றொடர் பெரும்பாலும் "ஆய்வகத்தின் தலைவர்" அல்லது "ஆராய்ச்சி குழு தலைவர்" என்பதற்கு ஒத்த பொருளாகவும் பயன்படுத்தப்படுகிறது. அறிவியலில் வெளிப்பாடு பொதுவானது என்றாலும், இறுதி முடிவுகளை எடுக்கும் நபர் அல்லது நபர்களுக்கு இது பரவலாகப் பயன்படுத்தப்படுகிறது. இவரே கொடுக்கப்பட்ட ஆராய்ச்சி திட்டத்திற்கான நிதி மற்றும் செலவினங்களை மேற்பார்வையிடுபவர் ஆவார்.  
ஒரு இணை ஆய்வாளர் ஆராய்ச்சி திட்டத்தின் மேலாண்மை மற்றும் தலைமைத்துவத்தில் முதன்மை ஆய்வாளருக்கு உதவி புரிபவர் ஆவார். முதன்மை ஆய்வாளருக்கு உதவ ஒன்றுக்கு மேற்பட்ட இணை ஆய்வாளர்கள் இருக்கலாம்.
# முதன்மை ஆய்வாளர்

## கூட்டாட்சி நிதி

ஐக்கிய அமெரிக்காவின் தேசிய நலக் கழகம் அல்லது தேசிய அறிவியல் அறக்கட்டளை போன்ற ஆய்வு நிதியினை நல்கும் நிறுவனங்களைப் பொறுத்தமட்டில் நிதியளிக்கப்பட்ட திட்டத்தை முடிப்பதற்கும், ஆராய்ச்சி மற்றும் அறிக்கையிடலுக்கும் நேரடிப் பொறுப்பை ஏற்கும் நபர் முதன்மை ஆய்வாளர் ஆவார். சிறிய திட்டங்களைப் பொறுத்தவரையில் (1–5 நபர்களை உள்ளடக்கியது), முதன்மை ஆய்வாளர் இத்திட்டத்தினை உருவாக்கியவர் ஆவார். ஆனால் பெரிய ஆய்வுத் திட்டங்களைப் பொறுத்த வரையில் முதன்மை ஆய்வாளர் தலைமையில் ஒரு குழு மூலம் ஆய்வுத் திட்டம் தயாரிக்கப்படுகிறது.  
மருத்துவ ஆய்வின் பின்னணியில், ஓர் முதன்மை ஆய்வாளர் என்பது தேசிய நலக் கழகம் அல்லது பிற நிதி நிறுவனங்களின் மானியங்களுடன் பணிபுரியும் ஒரு கல்வியாளராக இருக்கலாம் அல்லது புதிய மருந்துகளின் பாதுகாப்பு மற்றும் செயல்திறனைப் பரிசோதிப்பதில் பணிபுரியும் மருந்து நிறுவனத்தின் ஒப்பந்ததாரராக இருக்கலாம்.  
2000ஆம் ஆண்டில் அமெரிக்க உயிரியல் மருத்துவ ஆராய்ச்சி மானியத்தில் 20,458 முதன்மை ஆய்வாளர்கள் இருந்தனர். 2013-ல் இந்த எண்ணிக்கை 21,511ஆக இருந்தது.
# செலூசியா

வெண்கலச் சிற்பம், செலூசியா தொல்லியல் களம்]]
வெண்கலச் சிற்பத்தின் தொடைப் பகுதிகளில் கிரேக்க மற்றும் பார்த்திய மொழிகளில் குறிப்புகள், செலூசியா தொல்லியல் களம்]]  
**செலூசியா** (**Seleucia**), பேரரசர் அலெக்சாந்தரின் படைத்தளபதியான செலூக்கஸ் நிக்காத்தர், (கிமு 305–281) எலனியக் காலத்தில் செலூக்கியப் பேரரசின் தலைநகரமாக புதிய செலூசிய நகரத்தை, தற்கால ஈராக் நாட்டின் பாக்தாத் ஆளுநகரத்தில் பாயும் டைகிரிஸ் ஆற்றின் மேற்கு கரையில் கிமு 305ல் நிறுவப்பட்டது. செலூசியா நகரம் 5.5 சதுர கிலோ மீட்டர் பரப்பளவு கொண்டது. செலூக்கியப் பேரரசில் பொழிவுடன் விளங்கிய செலூசியா நகரம் படிப்படியாக வீழ்ச்சி அடைந்து கிபி 165ல் முற்றிலும் சிதைந்து போனது. சிதைந்த இந்நகரத்தை 1927–1932, 1936–1937, 1964–1968 மற்றும் 1985–1989 ஆகிய ஆண்டுகளில் லெராய் வாட்டர்மென், கிளார்க் ஹோப்கின்ஸ், அந்தோனியா இன்வெர்நிஸ்சி மற்றும் ஜியோர்சியா குல்லினி போன்ற தொல்லியல் அறிஞர்களால் அகழாய்வு மேற்கொள்ளப்பட்டது.
# செலூசியா

## வரலாறு

### செலூக்கியப் பேரரசின் ஆட்சியில்

எலனியக் காலத்தில் செலூக்கியப் பேரரசர் செலூக்கஸ் நிக்காத்தர் கிமு நான்காம் நூற்றாண்டின் துவக்கத்தில் தனது இரண்டாவது தலைநகராக செலூசியா நகரத்தை நிறுவினார். புதிய செலூசிய நகரத்திற்கு பாபிலோன் நகரத்து குடிமக்கள் குடியேற்றப்பட்டனர்.இருப்பினும் இவரது முதன்மை தலைநகரம், தற்கால சிரியா-துருக்கியில் எல்லையில் இருந்த அந்தியோக்கியா நகரம் ஆகும்.
, காலம் கிமு 3 அல்லது 2ம் நூற்றாண்டு]]
# செலூசியா

## வரலாறு

### பார்த்தியப் பேரரசின் ஆட்சியில்

பாரசீகத்தின் பார்த்தியப் பேரரசர் முதலாம் அர்தசிர் (கிபி 211/2–224) ஆட்சிக் காலத்தில் செலுசியா நகரத்தில் தேவாலயங்கள் கட்டப்பட்டு கிறித்துவர்களின் வாழ்விடமாக மாறியது.
# செலூசியா

## இதனையும் காண்க

- பண்டைய அண்மை கிழக்கின் நகரங்கள்
# நல்லாம்பாளையம், கோயம்புத்தூர்

**நல்லாம்பாளையம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# நல்லாம்பாளையம், கோயம்புத்தூர்

## அமைவிடம்

கடல் மட்டத்திலிருந்து சுமார் 460 மீட்டர் உயரத்தில் அமைந்துள்ள நல்லாம்பாளையம் ஊரின் புவியியல் ஆள்கூறுகள் 11°02'57.8"N, 76°57'20.5"E (அதாவது, 11.049400°N, 76.955700°E) ஆகும்.
# நல்லாம்பாளையம், கோயம்புத்தூர்

## அருகிலுள்ள ஊர்கள்

கோயம்புத்தூர், காந்திபுரம், டாடாபாத், ஆர். எஸ். புரம், சாய்பாபா காலனி, சிவானந்தா காலனி, ஆவாரம்பாளையம், கணபதி, கவுண்டம்பாளையம், துடியலூர், சின்னவேடம்பட்டி, பாப்பநாயக்கன் பாளையம், மணியகாரன்பாளையம் மற்றும் சித்தாபுதூர் ஆகியவை நல்லாம்பாளையத்துக்கு அருகிலுள்ள முக்கிய ஊர்களாகும்.
# நல்லாம்பாளையம், கோயம்புத்தூர்

## போக்குவரத்து

### சாலைப் போக்குவரத்து

அரசு மற்றும் தனியார் போக்குவரத்து நிறுவனங்கள் மூலம் குறிப்பிடத்தக்க அளவில் நல்லாம்பாளையம் பகுதிக்கு பேருந்து சேவைகள் இயக்கப்படுகின்றன.
# நல்லாம்பாளையம், கோயம்புத்தூர்

## போக்குவரத்து

### தொடருந்து போக்குவரத்து

நல்லாம்பாளையத்திலிருந்து சுமார் 4.5 கி.மீ. தூரத்தில் கோயம்புத்தூர் வடக்கு தொடருந்து நிலையமும், சுமார் 7 கி.மீ. தொலைவில் 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம் ஆகியவையும் உள்ளன.
# நல்லாம்பாளையம், கோயம்புத்தூர்

## போக்குவரத்து

### வான்வழிப் போக்குவரத்து

கோயம்புத்தூர் பன்னாட்டு வானூர்தி நிலையம், இங்கிருந்து சுமார் 15 கி.மீ. தொலைவில் உள்ளது.
# நல்லாம்பாளையம், கோயம்புத்தூர்

## கல்வி

### பள்ளி

அமிர்தா வித்யாலயம் என்ற தனியார் பள்ளி ஒன்று நல்லாம்பாளையத்தில் செயல்பட்டு வருகிறது. மாதா அமிர்தானந்தமயி மடம் கட்டுப்பாட்டிலுள்ளது இப்பள்ளி. இப்பள்ளி வளாகத்தில் பிரம்மஸ்தான ஆலயம் ஒன்று உள்ளது. இத்தலத்தின் பிரம்மஸ்தான மகோற்சவம் 2020 ஆம் ஆண்டு பிப்ரவரி மாதத்தில் நடைபெற்றது. இதில் இந்திய ஆன்மீகவாதியும், மாதா அமிர்தானந்தமயி மடத்தின் நிறுவனருமான மாதா அமிர்தானந்தமயி தேவி கலந்து கொண்டு சிறப்புரை ஆற்றினார். நாமக்கல் மாவட்டத்தில், 2022 ஆம் ஆண்டு டிசம்பர் மாதம், சி. பி. எஸ். இ. பள்ளிகளுக்கு இடையே மண்டல அளவில் நடைபெற்ற கபடி போட்டி மாணவர் பிரிவில் கலந்து கொண்ட நல்லாம்பாளையம் அம்ரித வித்யாலயம் பள்ளி மாணவர்கள் வெற்றி பெற்று மூன்றாம் இடமும், மாணவிகள் பிரிவில், அப்பள்ளி மாணவிகள் வெற்றி பெற்று இரண்டாம் இடமும் பெற்று பள்ளிக்குப் பெருமை சேர்த்துள்ளனர். மாநகராட்சி ஆரம்பப் பள்ளி ஒன்றும் நல்லாம்பாளையத்திலுள்ளது.
# நல்லாம்பாளையம், கோயம்புத்தூர்

## ஆன்மீகம்

### கோயில்

ஓம் என்ற அமைப்பில் கட்டப்பட்ட மாரியம்மன் கோயில் ஒன்று நல்லாம்பாளையத்திலுள்ளது.
# நல்லாம்பாளையம், கோயம்புத்தூர்

## தொழில்

நல்லாம்பாளையம் மற்றும் அதன் அருகில் அமைந்துள்ள சபரி டிரேடிங் கார்ப்பரேஷன் மற்றும் எம். எம். கிச்சன் என்ஜினியரிங் பிரைவேட் லிமிடெட் ஆகியன சமையலறை சம்பந்தப்பட்ட உபகரணங்கள் தயாரிக்கின்றன.
# நல்லாம்பாளையம், கோயம்புத்தூர்

## காவல்துறை

கவுண்டம்பாளையத்தில் விரைவில் அமையவிருக்கும் ஒரு காவல் நிலையம் மூலமாக நல்லாம்பாளையம், கவுண்டம்பாளையம் மற்றும் அவற்றின் சுற்றுப்புறப் பகுதிகள் பயனடைய இருக்கின்றன.
# நல்லாம்பாளையம், கோயம்புத்தூர்

## அரசியல்

நல்லாம்பாளையம் பகுதியானது, கோயம்புத்தூர் வடக்கு (சட்டமன்றத் தொகுதி)க்குட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் அம்மன் கே. அர்ஜுனன். மேலும் இப்பகுதி, கோயம்புத்தூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக பி. ஆர். நடராஜன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# கோலோவின்-சிவ்ட்சேவ் அட்டவணை

**கோலோவின் சிவ்ட்சேவ் அட்டவணை** (*Golovin–Sivtsev table*) பார்வைத் திறனைப் பரிசோதிப்பதற்கான ஒரு தரப்படுத்தப்பட்ட அட்டவணை ஆகும். இதனை 1923-ல் சோவியத் கண் மருத்துவர்களான செர்ஜி கோலோவின் மற்றும் டி. ஏ. சிவ்ட்சேவ் ஆகியோர் உருவாக்கினர். சோவியத் ஒன்றியத்தில், இது இந்த வகையில் மிகவும் பொதுவான அட்டவணையாகும். மேலும் இது 2008ஆம் ஆண்டிற்குப் பின் பல நாடுகளில் பரவலாகப் பயன்பாட்டில் உள்ளது.  
இந்த அட்டவணையில் இரண்டு பகுதிகள் உள்ளன. ஒவ்வொன்றிலும் 12 வரிசைகள் உள்ளன. இதில் பார்வை கூர்மை மதிப்பு 0.1 மற்றும் 2.0 இடையானதாக உள்ளது. இடது பகுதியில் சிரில்லிக் எழுத்துக்கள் Ш, Б, М, Н, К, Ы, மற்றும் И தொடர்ச்சியான வரிசையில் உள்ளது. அட்டவணையின் வலது பகுதி லேண்டால்ட் சி குறியீடுகளின் வரிசையைக் கொண்டுள்ளது. ஒவ்வொரு எழுத்தின் அகலமும் அதன் உயரத்திற்குச் சமம், மற்றும் வரையறைகள் நிலையானவை.ஒட்டுமொத்த அளவின் இடைவெளிகளுடையன.  
மதிப்பு *D*, ஒவ்வொரு வரிசையின் இடதுபுறத்திலும் சுட்டிக்காட்டப்பட்டுள்ளது. 1.0 பார்வைக் கூர்மை கொண்ட ஒரு நபர் தொடர்புடைய வரிசையைப் படிக்கக்கூடிய தூரத்தை மீட்டரில் கொடுக்கிறது. மதிப்பு *V*, வலதுபுறத்தில் சுட்டிக்காட்டப்பட்டுள்ளது. 5 மீட்டர் தூரத்திலிருந்து வரிசையைப் படிக்கத் தேவையான குறைந்தபட்ச பார்வைக் கூர்மையை அளிக்கிறது. முதல் வரிசையில் 70 மிமீ அளவு (V = 0.1) குறியீடுகள் உள்ளன. இரண்டாவது வரிசை, 35 மிமீ எனவும் கீழ் உள்ள மூன்றாவது வரிசை, 7 மிமீ (V = 1.0) எனவும் அதனை அடுத்தது 3.5 மிமீ (V = 2.0) எனவும் குறிக்கின்றது.  
1 ஆர்க்மினிட் கோணத்தில் கருப்பு மற்றும் வெள்ளை வடிவத்தை அடையாளம் காண்பது 1.0 பார்வைக் கூர்மையாகக் கருதப்படுகிறது, இது 3.44 மீ தூரத்திற்கு 1 மிமீ ஆகும். 7 மிமீ அளவுள்ள ஒரு எழுத்து 1.4 மிமீ மாதிரி இடைவெளிகளைக் கொண்டுள்ளது, எனவே 5 மீ பார்வை தூரத்திற்கு மேல் அது சுமார் 1 கோணத்துளி கோணத்தைக் கொடுக்கிறது (atan(0.007/5/5)≈0.963').
# மான் கொம்பு

, டென்மார்க் (2009)]]
**மான் கொம்பு** (*Antler*) என்பது செர்விடே (மான்) குடும்ப உறுப்பினர்களுக்கு காணப்படும் ஒரு உறுப்பு ஆகும். இது மானின் மண்டை ஓட்டின் நீட்சிகளாக அமைந்துள்ளது. மான் கொம்புகள் என்பவை எலும்பு, குருத்தெலும்பு, இணைப்பிழையம், தோல், நரம்பு, குருதிக்குழல் ஆகியவற்றால் ஆன ஒரு அமைப்பாகும். மான் கொம்பானது துருவ மான் / கரிபோவைத் தவிர பொதுவாக ஆண் மான்களுக்கு மட்டுமே காணப்படுகின்றன. மானின் கொம்புகளில் கிளைகள் உண்டு. கிளைகளுடைய இக்கொம்புகள் கலைக் கொம்புகள் என்று அழைக்கப்படும். மான் கொம்புகள் குறித்த காலத்திற்கு ஒருமுறை உதிர்ந்து மீண்டும் வளரக்கூடியன. இவை முதன்மையாக பெண்மான்களை கவரும் வகையில், இரண்டாம் நிலை பால் ஈர்ப்புப் பண்புகளாகவும் ஆயுதங்களாகவும் செயல்படுகின்றன.  
மான்களைத் தவிர கொம்பு உள்ள பிற உயிரினங்களான செம்மறி ஆடுகள், காட்டெருதுகள், மாடுகள், பிராங்ஹார்ன்கள் போன்ற மாட்டுக் குடும்ப விலங்குகளில் பொதுவாக கொம்புகள் உதிர்வதில்லை. கொம்பின் உட்புறம் எலும்பாலும் அதன் வெளிப்புறம் நகமியத்தால் (கொரட்டின்) (மனித விரல் நகங்கள், கால் நகங்களில் உள்ள அதே பொருள்) ஆன உறையாலும் மூடப்பட்டிருக்கும்.
# மான் கொம்பு

## கட்டமைப்பும், வளர்ச்சியும்

### கேட்கும் உணர்கொம்பு

ஐரோவாசியக் காட்டுமானில், கொம்புகள் பெரிய செவிப்புலக் கருவியாக செயல்படுகின்றன என்று அறிப்படுகின்றது. கொம்புகள் இல்லாத கடமான்களை விட கொம்புகள் உள்ள மான்கள் அதிக காது கேட்கும் திறன் கொண்டவையாக உள்ளன.
# மான் கொம்பு

## பல்வகைப்படுத்தல்

மான்களின் உடல் அளவு, அவற்றின் வாழ்விடம், நடத்தை (சண்டை மற்றும் இனச்சேர்க்கை) ஆகியவற்றைப் பொறுத்து கொம்புகளின் அமைப்பில் வலுவான தாக்கத்தை ஏற்படுத்துகின்றன.
# மான் கொம்பு

## பயன்பாடு

### சூழலியல் பங்கு

உதிர்ந்த கொம்புகள் கால்சியம், பாஸ்பரஸ் மற்றும் பிற தாதுக்களைக் கொண்டதாக உள்ளன. அவை அணில், முள்ளம்பன்றி, முயல், எலி உள்ளிட்ட சிறிய விலங்குகளால் கடித்து உண்ணப்படுகின்றன. இந்த தாதுக்கள் மண்ணில் குறைவாக உள்ள பகுதிகளில் வசிக்கும் விலங்குகளிடையே இது பொதுவான ஒரு நடத்தையாக உள்ளது.
# மான் கொம்பு

## பயன்பாடு

### வேட்டை

மானின் கொம்புடனான தலைகள் அலங்காரக் கேடையங்களாக மதிப்பிடப்படுகின்றன. அவற்றில் பெரிய அளவுள்ளவை அதிக மதிப்புடையவையாக மதிக்கப்படுகின்றன. 20 ஆம் நூற்றாண்டின் முற்பகுதியில் இலண்டன் பாடம்செய்யும் நிறுவனமான ரோலண்ட் வார்டு லிமிடெட், நிறுவனம் இவற்றின் அளவுகளை பதிவுகளாக கொண்டிருக்கும் முதல் அமைப்பாகும். ஒரு காலத்திற்கு மொத்த நீளம் அல்லது விரிவு ஆகியவை மட்டுமே பதிவு செய்யப்பட்டன. நூற்றாண்டின் நடுப்பகுதியில், பல்வேறு பரிமாணங்கள் அடிப்படையில் சிக்கலான குறிப்பு முறைகள் உருவாகின. மேலும் அவை அதிக மதிப் பெற்ற கொம்புகள் குறித்து விரிவான பதிவுகளை கொண்டுள்ளன. பண்ணைகளில் வேட்டையாடுவதற்காக வளர்க்கப்படும் மான்கள் அவற்றின் கொம்புகளின் அளவின் அடிப்படையில் தேர்ந்தெடுக்கப்படுகின்றன.  
ஐக்கிய இராச்சியத்தில் உள்ள யார்கசயரில் குறிப்பாக ரோ மான் வேட்டை பிரபலமாக உள்ளது. ஏனெனில் அங்கு வளர்க்கப்படும் மான்கள் பெரிய கொம்புகள் கொண்டவையாக உள்ளன. இங்கு வளர்க்கப்படும் மான்களின் கொம்புகள் பெரியதாக வளர்வதற்கு இப்பிராந்தியத்தில் அதிக அளவு சுண்ணாம்பு சத்து இருப்பதே காரணமாகும். சுண்ணாம்புச் சத்தை மான்கள் உட்கொள்வதால் அவை கொம்புகளின் வளர்ச்சிக்கு உதவுகின்றன.
# மான் கொம்பு

## பயன்பாடு

### கொம்புகள் சேகரிப்பு

வில் சேகரிக்கபட்ட ஒரு ஐரோவாசியக் காட்டுமான் கொம்பு (2010)]]  
கொம்புகள் சேகரிப்பது என்பது அதில் அர்ப்பணிப்பும், பயிற்சியும் உள்ளவர்களைக் கவர்கிறது. ஐக்கிய இரச்சியத்தில் திசம்பர் நடுப்பகுதியிலிருந்து பெப்ரவரியின் நடுப்பகுதி வரை கொம்பு சேகரிப்புப் பருவமாகக் கருதப்படுகிறது. ஏனெனின் அதுதான் அங்கு காட்டுமான்களின் கொம்புகள் உதிரும் பருவம் ஆகும். வட அமெரிக்க கொம்பு சேகரிப்பு சங்கம் (ஷெட் ஹண்டிங் கிளப்) 1991 இல் நிறுவப்பட்டது. இது இந்தப் பணிகளில் ஈடுபடுபவர்களுக்கான ஒரு அமைப்பாகும். பெரும்பாலான கொம்பு சேகரிப்பாளர்கள் உதிர்ந்த கொம்புகளைக் கண்டறிய 'ஒற்றையடிப் பாதைகளை' (மான்கள் அடிக்கடி ஓடும் பாதைகள்) பின்தொடருவார்கள்.  
பெரும்பாலான அமெரிக்க மாநிலங்களில், விலங்குகளின் உடல் பாகங்களை வைத்திருப்பது அல்லது வர்த்தகம் செய்வது ஓரளவு கட்டுப்படுத்தபட்டுள்ளது. ஆனால் கொம்புகள் வணிகம் மட்டும் பரவலாக அனுமதிக்கப்படுகிறது. கனடாவின் தேசிய பூங்காக்களில், மான் கொம்புகளை எடுப்பது அதிகபட்சமாக C$25,000 அபராதம் விதிக்கப்படும் குற்றமாகும். ஏனெனில் கனேடிய அரசாங்கம் கொம்புகள் கனடா மக்களுக்கு சொந்தமானது என்றும் அவை சுற்றுச்சூழல் அமைப்புகளின் ஒரு பகுதி என்றும் கருதுகிறது.
# மான் கொம்பு

## பயன்பாடு

### அலங்கார மற்றும் கருவி பயன்பாட்டிற்கான செதுக்குதல்

வரலாற்றில் கருவிகள், ஆயுதங்கள், ஆபரணங்கள், பொம்மைகள் போன்றவற்றைத் தயாரிப்பதற்கான ஒரு பொருளாகமான் கொம்புகள் பயன்படுத்தப்பட்டுள்ளன. இது ஐரோப்பிய பழைய கற்காலத்தின் பிற்பகுதியில் ஒரு முக்கியமான மூலப் பொருளாக இருந்தது. வைக்கிங் காலம் மற்றும் இடைக்கால காலத்தில், சீப்பு தயாரிப்பதில் இது ஒரு முக்கிய மூலப்பொருளாக இருந்தது. பிந்தைய காலங்களில், தந்தத்திற்கான மலிவான மாற்றாக மான் கொம்புகள் பயன்படுத்தப்பட்டன. குறிப்பாக வேட்டையாடுவதற்கான உபகரணங்களான குதிரை சேணம், துப்பாக்கிகள், குத்துவாள், தூள் குடுவைகள், பொத்தான்கள் போன்றவற்றை உருவாக்கத் தேவைப்படும் ஒரு பொருளாக இருந்தன. சுவரில் மாட்டப்பட்ட சோடி மான் கொம்புகளின் அலங்கார அமைப்பு குறைந்தது இடைக்காலத்திலிருந்தே பிரபலமாக உள்ளது.
தமிழ்நாட்டில் புல்வாய் மான்களின் கொம்பைக் கொண்டு மடுவு என்னும் போர்க் கருவி உருவிக்கப்பட்டு பெருமளவில் புழக்கத்தில் இருந்தது.  
இனுவிட்டுவின் ஒரு குழுவினரான நெட்சிலிக் மக்கள் மான் கொம்புகளைப் பயன்படுத்தி வில் மற்றும் அம்புகளை உருவாக்கினர். விலங்குகளின் தசைநார்களின் இழைகளால் பின்னப்பட்ட கயிறை வில்லை உறுதி ஆக்கினர். பல அமெரிக்க பழங்குடியினரும் வில்களை உருவாக்க கொம்புகளை பயன்படுத்தினர். புரூக்ளின் அருங்காட்சியகத்தில் 19 ஆம் நூற்றாண்டின் முற்பகுதியில் தயாரிக்கப்பட்ட மான் கொம்பு வில் காட்சிக்கு வைக்கப்பட்டுள்ளது.  
வரலாற்றில், பொருத்தமான இனத்தைச் சேர்ந்த பெரிய மான் கொம்புகள் (எ.கா. சிவப்பு மான் ) பொருத்தமான அளவில் வெட்டப்பட்டு அதன் ஒரு முனை பிக்காக்காசாக பயன்படுத்தப்பட்டது.
# மான் கொம்பு

## பயன்பாடு

### சடங்கு பாத்திரங்கள்

மான் கொம்புகளை உடைய தலைக்கவசங்கள் ஷாமன்கள் மற்றும் பல்வேறு பண்பாடுகளின் ஆன்மீக பிரமுகர்களும், நடனமாடிகளும் அணிந்தனர். 10,000 ஆண்டுகளுக்கும் மேலான பழமையானவை ஐரோப்பாவின் ஸ்டார் காரின் என்னும் இடைக் கற்கால தளத்தில் அகழ்ந்தெடுக்கபட்டுள்ளன. யாக்கி மான் நடனம் போன்ற பாரம்பரிய நடனங்களில் மான் கொம்புகள் இன்னும் அணியப்படுகின்றன.
# மான் கொம்பு

## பயன்பாடு

### உணவுப் பயன்பாடு

எல்க் மற்றும் மான்களின் கொம்புகள் வெல்வெட் கொம்பு நிலையில் ஆசியாவில் 2,000 ஆண்டுகளுக்கும் மேலாக உணவுக் குறைநிரப்பியாக அல்லது மாற்று மருத்துவப் பொருளாகப் பயன்படுத்தப்பட்டு வருகின்றன. மான் கொம்பு சாறு மேற்கத்திய விளையாட்டு வீரர்கள் மற்றும் உடற்கட்டு வீரர்கள் இடையில் பிரபலமாக உள்ளது. ஏனெனில் இச்சாறானது, அதன் சுவடு அளவு IGF-1, தசை திசுக்களை உருவாக்க மற்றும் சரிசெய்ய உதவும் என்று நம்பப்படுகிறது. இருப்பினும் இந்த விளைவுகளுக்கான ஆதாரம் கிடைக்கவில்லை.  
எல்க், மான், மூஸ் கொம்புகள் நாய் கடித்து விளையாட உகந்த பிரபலமான வடிவங்களாக மாற்றப்பட்டுள்ளன. அவற்றை நாய் உரிமையாளர்கள் தங்கள் செல்லப் பிராணிகளுக்காக வாங்குகின்றனர்.
# மான் கொம்பு

## பயன்பாடு

### கொம்பு சேகரிப்பில் நாய்கள்

நாய்கள் சில சமயங்களில் உதிர்ந்த மான் கொம்புகளைக் கண்டுபிடிக்கப் பயன்படுத்தப்படுகின்றன. வட அமெரிக்க ஷெட் ஹண்டிங் டாக் அசோசியேஷன் (நாஷ்டா) மக்கள் தங்கள் நாய்களுக்கு மான் கொம்புகளைக் கண்டறியும் பயிற்சி அளிக்க விரும்பும் மக்களுக்கு உதவுகின்றன.
# சுவாமி நிகிலானந்தா

**சுவாமி நிகிலானந்தா** (*Swami Nikhilananda* : 1895-1973), **தினேஷ் சந்திர தாஸ் குப்தா** என்ற பெயரில் பிறந்த இவர் சாரதாதேவியின் நேரடி சீடர் ஆவார். 1933 ஆம் ஆண்டில் இராமகிருஷ்ண இயக்கத்தின் நியூயார்க் கிளையில் இராமகிருஷ்ணா-விவேகானந்தா மையத்தை நிறுவினார். மேலும் 1973 இல் இறக்கும் வரை அதன் தலைவராக இருந்தார். ஒரு சிறந்த எழுத்தாளரும் சிந்தனையாளருமான நிகிலானந்தாவின் மிகப்பெரிய பங்களிப்பு ஸ்ரீ ராமகிருஷ்ண கதாமிருதத்தை வங்காள மொழியிலிருந்து ஆங்கிலத்தில் மொழிபெயர்த்ததாகும். இது "ஸ்ரீ ராமகிருஷ்ணாவின் நற்செய்தி" (1942) என்ற தலைப்பில் வெளியிடப்பட்டது.
# சுவாமி நிகிலானந்தா

## சுயசரிதை

சுவாமி நிகிலானந்தா 1895 ஆம் ஆண்டு இன்றைய வங்காளதேசத்தில் சில்ஹெட் மாவட்டத்தில் உள்ள துர்காபூர் கிராமத்தில் பிறந்தார். கொல்கத்தா பல்கலைக்கழகத்தில் பட்டம் பெற்ற இவர், பத்திரிகைத் தொழிலைத் தேர்ந்தெடுத்தார். பின்னர் இந்திய சுதந்திர இயக்கத்தில் சேர்ந்து பிரித்தானிய சிறை முகாமில் சில காலம் சிறையில் இருந்தார்.  
சிறுவனாக இருந்தபோது, இவரது பெற்றோர்கள் மூலம், இராமகிருஷ்ணர் மற்றும் விவேகானந்தர் ஆகியோரைப் பற்றி அறிந்தார். இது இவரது இளம் மனதில் அழியாத தாக்கத்தை ஏற்படுத்தியது. மேலும் இராமகிருஷ்ணரின் நேரடி சீடர்களுடன் தொடர்பு கொள்ள வைத்தது. சாரதா தேவியால் தீட்சை பெற்றார். இராமகிருஷ்ணர், பிரம்மானந்தா, சுவாமி சாரதானந்தர், சிவானந்தர், சுவாமி துரியானந்தர், பிரேமானந்தர், சுவாமி அகண்டானந்தர், சுவாமி அபேதானந்தர் மற்றும் 'ஸ்ரீராமகிருஷ்ணரின் அமுதமொழிகள்’ நூலின் ஆசிரியரான மகேந்திரநாத் குப்தர் ஆகியோரின் நேரடி சீடர்களையும் இவர் சந்தித்தார்.  
அவர்களின் செல்வாக்கில் ஈர்க்கப்பட்ட இவர் சுதந்திரப் போராட்டத்தை கைவிட்டு, இராமகிருஷ்ணரின் துறவு வரிசையில் சேர உலகைத் துறந்தார். ஒரு பிரம்மச்சாரியாக, இவர் பல ஆண்டுகளாக புகழ்பெற்ற ஆசிரியர்களின் கீழ் வேதங்களைப் படிப்பதில் தன்னை அர்ப்பணித்துக் கொண்டார். ஆன்மீகத் துறைகளில் ஈடுபட்டுக்கொண்டே பல்வேறு பதவிகளில் பணியாற்றினார். 1931 ஆம் ஆண்டில், அமெரிக்க ஐக்கிய நாடுகள் சென்ற இவர் 1933ல் நியூயார்க்கில் இராமகிருஷ்ண-விவேகானந்தா மையத்தை நிறுவினார். உட்ரோ வில்சனின் ம்களான மார்கரெட் உட்ரோ வில்சன், ஒப்பீட்டு தொன்மவியலாளரான *ஜோசப் காம்ப்பெல்*, உலர் புகைப்பட நகல் நுட்பச் செயல்முறையின் கண்டுபிடிப்பாளர் *செஸ்டர் கார்ல்சன்* உள்ளிட்ட புகழ்பெற்ற சீடர்களையும் இவர் ஈர்த்தார். தத்துவஞானி இலெக்ஸ் ஹிக்சன் என்பவர் இவரது சீடராவார்.
# சுவாமி நிகிலானந்தா

## இலக்கியப் படைப்புகள்

உபநிடதம், பகவத் கீதை, சாரதா தேவி மற்றும் Gupta, Mahendranath. *The Gospel of Sri Ramakrishna* (1942) (translation from Bengali by Swami Nikhilananda; Ed. Joseph Campbell and Margaret Woodrow Wilson, translation assistants – see preface; foreword by Aldous Huxley)
# பிராக்கிபோடியசு

**பிராக்கிபோடியசு** (*Brachypodius*) என்பது சின்னான் குடும்பமான ***பைக்னோனோடிடே*** பறவைப் பேரினமாகும்.
# பிராக்கிபோடியசு

## வகைப்பாட்டியல்

*பிராக்கிபோடியசு* பேரினமானது 1845ஆம் ஆண்டு இங்கிலாந்து விலங்கியல் வல்லுநரான எட்வர்ட் ப்ளைத் என்பவரால் கருப்புத் தலை சின்னானை வகைப்படுத்த அறிமுகப்படுத்தப்பட்டது. *பிராக்கிபோடியசு* என்ற சொல்லானது பண்டைக் கிரேக்க *பிராகுசு* என்ற "குறுகிய" என்று பொருள்படும் சொல்லிலிருந்தும் *பௌசு, போடோசு* என்றால் "கால்" என்று பொருள்படும் சொல்லிருந்தும் தோன்றியது.  
2017-ல் வெளியிடப்பட்ட கொண்டைக்குருவி குடும்பத்தின் மூலக்கூறு இனவரலாற்று ஆய்வில் *பைக்னோனோடசு* பலதொகுதிமரபு உயிரினத் தோற்றம் உடையதாகக் கண்டறியப்பட்டது. முன்னர் *பைக்னோனோடசில் வகைப்படுத்தப்பட்ட* நான்கு சிற்றினங்கள் *பிராச்சிபோடியசில்* வகைப்பிரிக்கப்பட்டது.  
இந்த பேரினத்தில் நான்கு சிற்றினங்கள் உள்ளன. அவை:  
- சாம்பல்-தலை சின்னான் (*பிராக்கிபோடியசு* *பிரியோசெபாலசு*)
- கருப்புத் தலை சின்னான் (*பிராக்கிபோடியசு மெலனோசெபலோசு)*
- அந்தமான் சின்னான் (*பிராக்கிபோடியசு பசுகோபிளாவென்சென்சு*)
- நீலத்தாடைச் சின்னான் (*பிராக்கிபோடியசு* *நியுவென்ஹுயிசி*)
# கிளியோபாட்ரா தியா

**கிளியோபாட்ரா தியா** (**Cleopatra Thea**), எலனியக் காலத்தில் பண்டைய எகிப்தை ஆண்ட கிரேக்க தாலமி வம்சத்தின் பார்வோன் ஆறாம் தாலமி-இரண்டாம் கிளியோபாட்ரா இணையரின் மகள் ஆவார். கிளியோபாட்ரா தியாவை, முதலில் செலூக்கியப் பேரரசின் சிரியா ஆளுநர்களான இருந்த செலூக்கிய இளவரசர்களான அலெக்சாண்டர் பாலாஸ், இரண்டாம் திமெட்ரியஸ் நிக்காத்தர் மற்றும் ஏழாம் அந்தியோகஸ் ஆகியவர்களை ஒருவர் பின் ஒருவராக மணந்தார். இவரது கணவர்கள் மூலம் ஆறாம் அந்தியோகஸ், ஐந்தாம் செலூக்கஸ், எட்டாம் அந்தியோகஸ் மற்றும் ஒன்பதாம் அந்தியோகஸ் பிறந்தனர். இவர் கனவர்களை ஒருவர் பின் ஒருவராக திருமணமுறிவு செய்ததாலும்; வாரிசுகள் சிறுவர்களாக இருந்ததாலும், கிளியோபாட்ரா தியா சிரியாவின் இணை-ஆட்சியாளராக, தனது மகன் ஐந்தாம் செலூக்கசுடன் கிமு 126 முதல் கிமு 125 வரையிலும், பின் மகன் எட்டாம் அந்தியோகசுடன் கிமு 125 முதல் 121 முடியவும் பதவியில் இருந்தார்.
# கிளியோபாட்ரா தியா

## இதனையும் காண்க

- தாலமி பேரரசு
- செலூக்கியப் பேரரசு
# விக்கிப்பீடியா:Statistics/weekly/4-Dec-2022
| 216 | 2409:4072:2E8E:71A5:0:0:C4CA:E804 | 0 | 1 | 0 | 0 | 0 | 0 | 0 | 1 | 38 |  |
| 217 | 2401:4900:25AD:AC46:0:68:D5E8:DF01 | 0 | 1 | 0 | 0 | 0 | 0 | 0 | 1 | 0 |  |
| 218 | பிச்சணூர் இளா | 0 | 0 | 0 | 0 | 0 | 0 | 1 | 1 | 0 |  |
| 219 | 2409:4072:8D8F:A324:90B4:65A3:61DF:544B | 0 | 1 | 0 | 0 | 0 | 0 | 0 | 1 | 0 |  |
| 220 | 2409:4072:61A:2798:0:0:218F:A8A0 | 0 | 1 | 0 | 0 | 0 | 0 | 0 | 1 | 38 |  |
| 221 | 2402:3A80:1917:C512:0:0:0:2 | 0 | 1 | 0 | 0 | 0 | 0 | 0 | 1 | 18 |  |
| 222 | 112.134.137.4 | 0 | 1 | 0 | 0 | 0 | 0 | 0 | 1 | 0 |  |
| 223 | 2401:4900:232B:8966:2:1:1980:547E | 0 | 1 | 0 | 0 | 0 | 0 | 0 | 1 | 0 |  |
| 224 | 2401:4900:2305:BDAE:1:2:68F3:7DFD | 0 | 1 | 0 | 0 | 0 | 0 | 0 | 1 | 191 |  |
| 225 | Gspbhel all in one YouTube channel subscribe | 0 | 1 | 0 | 0 | 0 | 0 | 0 | 1 | 164 |  |
| 226 | Info-farmer | 0 | 0 | 0 | 0 | 0 | 0 | 1 | 1 | 0 |  |
| 227 | 42.106.186.73 | 0 | 1 | 0 | 0 | 0 | 0 | 0 | 1 | 94 |  |
| 228 | 2409:4072:2E05:570E:0:0:E1CB:6807 | 0 | 1 | 0 | 0 | 0 | 0 | 0 | 1 | 17 |  |
| 229 | 2401:4900:483D:9E40:0:0:432:AFE0 | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:638E:756F:0:0:31:10AC | 0 | 1 | 0 | 0 | 0 | 0 | 0 | 1 | 0 |  |
| 231 | 2401:4900:6290:C688:B403:3377:DB3D:296D | 0 | 1 | 0 | 0 | 0 | 0 | 0 | 1 | 92 |  |
| 232 | 47.53.102.62 | 0 | 1 | 0 | 0 | 0 | 0 | 0 | 1 | 1377 |  |
| 233 | 117.196.149.97 | 0 | 1 | 0 | 0 | 0 | 0 | 0 | 1 | 0 |  |
| 234 | Amuthanachiyar2022 | 0 | 1 | 0 | 0 | 0 | 0 | 0 | 1 | 808 |  |
| 235 | Brindhukar | 0 | 1 | 0 | 0 | 0 | 0 | 0 | 1 | 23 |  |
| 236 | 2409:4072:6218:553C:0:0:210E:A1 | 0 | 1 | 0 | 0 | 0 | 0 | 0 | 1 | 0 |  |
| 237 | Vp1994 | 0 | 1 | 0 | 0 | 0 | 0 | 0 | 1 | 893 |  |
| 238 | 37.145.226.216 | 0 | 1 | 0 | 0 | 0 | 0 | 0 | 1 | 7 |  |
| 239 | Sundar | 0 | 1 | 0 | 0 | 0 | 0 | 0 | 1 | 20 |  |
| 240 | 112.134.201.59 | 0 | 1 | 0 | 0 | 0 | 0 | 0 | 1 | 0 | } |
# மாநிலங்களவைத் தேர்தல்கள் 2009

**மாநிலங்களவைத் தேர்தல்கள் 2009** (*2009 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2009ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். மாநிலங்களவைக்கு முறையே ஜம்மு மற்றும் காஷ்மீரிலிருந்து நான்கு உறுப்பினர்களையும், கேரளாவிலிருந்து மூன்று உறுப்பினர்களையும் மற்றும் பாண்டிச்சேரி<nowiki/>யிலிருந்து ஒரு உறுப்பினரையும் தேர்ந்தெடுக்கத் தேர்தல் நடைபெற்றது.
# மாநிலங்களவைத் தேர்தல்கள் 2009

## தேர்தல்கள்

ஜம்மு மற்றும் காஷ்மீர், கேரளா, பாண்டிச்சேரி ஆகிய மாநிலங்களிலிருந்து உறுப்பினர்களைத் தேர்ந்தெடுக்கத் தேர்தல் நடைபெற்றது.
# மாநிலங்களவைத் தேர்தல்கள் 2009

## தேர்தல்கள்

### தேர்ந்தெடுக்கப்பட்ட உறுப்பினர்கள்

2009-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். அவர்கள் 2009-2015 காலத்திற்கான உறுப்பினர்களாக உள்ளனர் மற்றும் 2015 ஆம் ஆண்டில் ஓய்வு பெறுவார்கள், பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர. பட்டியல் முழுமையடையவில்லை.
**2009-2015 காலத்திற்கான ராஜ்யசபா உறுப்பினர்கள்**  
| - | ஜம்மு காசுமீர் | சைபுதீன் சோசு | இதேகா |
| --- | --- | --- | --- |
| ஜம்மு காசுமீர் | குலாம் நபி ஆசாத் | இதேகா |  |
| ஜம்மு காசுமீர் | ஜிஎன் ரத்தன்புரி | ஜே.கே.என்.சி |  |
| ஜம்மு காசுமீர் | முகமது ஷஃபி | ஜே.கே.என்.சி |  |
| - | கேரளா | எம்.பி.அச்சுதன் | சிபிஎம் |
| கேரளா | பி. ராஜீவ் | சிபிஎம் |  |
| கேரளா | வயலார் ரவி | இதேகா |  |
| - | புதுச்சேரி | பி. கண்ணன் | இதேகா |
| - | } |  |  |